MARIJAMPOLĖS SAVIVALDYBĖS TARYBA

SPRENDIMAS

DĖL Marijampolės savivaldybės tarybos 2023 m. SAUSIO 30 d. sprendimO Nr. 1-2 „DĖL SPECIALIOSIOS TIKSLINĖS DOTACIJOS MOKYMO LĖŠŲ DALIES, TENKANČIOS SAVIVALDYBEI, APSKAIČIAVIMO, PASKIRSTYMO, PERSKIRSTYMO IR PANAUDOJIMO TVARKOS APRAŠO PATVIRTINIMO“ PAKEITIMO

2024 m. kovo 25 d. Nr. 1-75

Marijampolė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir 16 straipsnio 1 dalimi, Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, Marijampolės savivaldybės taryba nusprendžia:

Pakeisti Specialiosios tikslinės dotacijos mokymo lėšų dalies, tenkančios savivaldybei, apskaičiavimo, paskirstymo, perskirstymo ir panaudojimo tvarkos aprašą, patvirtintą Marijampolės savivaldybės tarybos 2023 m. sausio 30 d. sprendimu Nr. 1-2 „Dėl Specialiosios tikslinės dotacijos mokymo lėšų dalies, tenkančios savivaldybei, apskaičiavimo, paskirstymo, perskirstymo ir panaudojimo tvarkos aprašo patvirtinimo“:

1. Pakeisti 7 punktą ir jį išdėstyti taip:

„7. Lėšų kitoms ugdymo reikmėms suma gaunama sudėjus Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679, 1 priede nurodytų ugdymo reikmių koeficientų, padaugintų iš pareiginės algos (atlyginimo) bazinio dydžio (BD) ir iš atitinkamų mokinių skaičiaus, sumas.“;

2. Pakeisti 10.1 papunktį ir jį išdėstyti taip:

„10.1. kurioms, vadovaujantis šių mokyklų Savivaldybės administracijai pateiktais pedagoginių darbuotojų tarifikacijų sąrašais rugsėjo 1 dienai arba sausio 1 dienai, nepakanka lėšų ugdymo planui (ugdomajai veiklai) įgyvendinti, švietimo pagalbai vykdyti, mokinių mokymosi pagalbai užtikrinti, ugdymo procesui organizuoti ir valdyti bei mokymosi pasiekimų patikrinimams organizuoti ir vykdyti;“;

3. Pakeisti 11 punktą ir jį išdėstyti taip:

„11. Skirtas pagal šio Aprašo 10.1.-10.3. papunkčius Mokymo lėšas ikimokyklinį, priešmokyklinį ir bendrąjį ugdymą vykdančios mokyklos naudoja pedagoginių darbuotojų ir mokytojo padėjėjo darbo užmokesčiui (įskaitant pareiginės algos koeficiento padidinimą dėl veiklos sudėtingumo), socialinio draudimo įmokoms, su darbo santykiais susijusioms būtinoms išmokoms ir kompensacijoms mokėti, ugdymo priemonėms ir paslaugoms įsigyti.“;

4. Pakeisti 14.2 papunktį ir jį išdėstyti taip:

„14.2. švietimo pagalbos paslaugoms, susijusioms su psichologine, specialiąja pedagogine, specialiąja ir socialine pedagogine pagalba, pirkti, prevencinėms programoms įgyvendinti, užtikrinant švietimo pagalbos teikimą mokiniui, mokytojui, šeimai ir mokyklai.“;

5. Pakeisti 15.1 papunktį ir jį išdėstyti taip:

„15.1. įstaigos vadovo, specialiojo pedagogo, logopedo, tiflopedagogo, surdopedagogo, psichologo, socialinio pedagogo darbo užmokesčiui (įskaitant pareiginės algos koeficientų padidinimą dėl veiklos sudėtingumo), socialinio draudimo įmokoms, su darbo santykiais susijusioms išmokoms ir kompensacijoms mokėti;“.

Savivaldybės meras	Povilas Isoda